que scauez il mescriproy que je les deu adresse en Anuers a madame Douain sa tante, laquelle 
puis les luy feroit tenir sans faulte, mais je scaÿ que trouueray bien le bon moyen et que luy 
mesme vous aurat escrip bon auis sur cella. 
Mons’ le baron von Ech me mande tousiours les lectres que luy enuoyez pour moy, seu- 
rement. Je vous prie me faire quelque fois part de voz bonnes nouuelles et vous souuenir que 
je sujs du tout vie Amijs fort desireux de vous pouuoir faire seruice. A tant Mons’ de Jescluse 
me (recommande) cordialement a vre bonne grace priant Dieu vous doñer la sienne auec voz 
desirs. Dois Tocchay ce 15 de mars 1580.  Lentierement vie bon Amy pour vous faire seruice 
Clude de Roussel. 
Je fais la superscription a mons' Derthain courte, comme il mat escript, vous supplier au reste 
pour la plus sure adresse et vous prie mauiser si elles seront arriuez à bon port. 
À Mons’ Monsr' Charles de Lescluze, gentilhomme de la maÿson de Lempereur pour le pñt 
a francfort francfort. 
Ad manus properas. 
1589 Tockay le 15 de Mars. Receu à francfort le 20 May. Respondu le 29. 
No. 147. Ex Cod. Vulc. 107. Bibliotheek der Rijks-Universiteit te Leiden. 
Mons’ de Lescluse, vous mauez en peu de temps enuoye deux lectres de mons Dhertain. 
lesquelles jay receu par ladresse du sign’ von Ech, vous merciant grandement de lamytie que en 
c° mauez faict et vous priant de continuer en ceste Amytie de me faire tousiours tenir les lectres 
qui vous seront adresses de celle part pour moy. 
Je fais response aud. sig' Dhertain auec confiance que les luy feray tenir par la premiere 
comodite au reste de nouueau je ne scay pour maintenât que vous escripre fors que laccord est 
faict en pologne, auec conditions que lamytie intieme sentretiendra que larcheduc Maximilien 
saffrontera par voye de collocques aimables auec le Roy moderne de pologne : Que le chasteau 
de Liblau pries par les ñres en ceste guerre sera rendu au sur plus qui aura heu du mal son darj 
et ainsi lon tient que son AS doit estre desliure au mois de Jullet pchain voylla la belle guerre, 
sil on heu employe aultant dargent quon at la despendu sottement a pourssuyure la victoyre de 
Sicxo, nous serions jusques a cest heure pres de constantinoble sed fata nolluerunt vel ad huc 
hora nô venerat Je suis vne aultre fois icy a Cassouia au lieu du S Nielmay qui est alle aux 
bains je vouldrois quil fust desia de retour car il ny at icy gaire de passetemps attendu la grand 
pourette .... qu) est partout, Deus nobiscum, certes jauons bien de besoing que sa diuine bonte 
nous soit en ayde, car aultrement je preuois vne grande ruyne Jay ses jours enuoÿe vn petit vasfelle 
de fre terre de Tocchaÿ a mons’ von Ech, je crois quil vous en fera part. Si je puis quelque 
chose par deca pour vous, comandez moÿ, car je suis desireux de vous faire seruice Le gentilhome 
que mauez recommande Charles est a Tocchay entretenu auec . . . . Je crois que mons" Dhertain 
menuoycra bien tost vng sien nepueuz, et force il passera par devers vous: si ainsi estoit et quil 
eust la comodite, je vouldrois menuoyissez par luy vng petit mollin defert dequoy lon mvl le 
poyure, ce quil cousteroit je vous le ferois remborsser auec grand remersiment, comme s' Dhertain 
mat escript il menuoyera par luy aulcunes belles paintures et de la toille fine: Ainsi porriez bien 
enuoyer le petit mollinet a poyure auec sur ce Mons’ de lescluse me recommandant fort affectu- 
heusement a vré boñe grace. Priant le Crea‘ vous doñer la sienne auec voz desirs. Dois Cassouia 
le 8 de May 1589 Lentierement vre bon Amys prest a vous faire seruice 
Claude de Roussel. 
À Mons Mons’ Charles de Lescluse, gentilhomme de la mayson de Lempereur Mon bon Amÿs 
A franchort. 
1589 Cassovie le 8 May stil nouveau. 
Receu à francfort le 28 du mesme viel stil. Respondu le 18 Juin 
No. 148. Ex Cod. Vulc. xor. Bibliotheek der Rijks-Universiteit te Leiden. 
Mons Clusius. Il y at long temps que nay receu lectres de vous, aussi je ne vous ay escript 
desia par vng grand espace Toutesfois lamitie est demeure entiere et la volonte pour vous seruir 
toutes les fois quil vous plaira memployer. 
Au reste je vous enuoye maintenät vng pacquet pour mons’ Douain aultrement Hertain 
auquel sont enclose lectres pour mon cousin Charles de Roussel qui est a la Court du Duc de 
(281) 66* 
